Ansøgning

Susanne Rosengreen

**Til:**

**Coreline A/S**

**5500 Middelfart**

**Att.: Michael Nielsen**

Odense C, d. 11. januar 2024

**Strategisk indkøber – med stærke kommunikationsevner**

Bæredygtighedsarbejdet handler om meget mere end blot rapportering og lovgivningsmæssig overholdelse. I har potentialet fra at gå fra en traditionel kulsort industri til en grøn omstilling.

Det ønsker jeg at være en del af, hvor jeg skiller skidt fra kanel i hele bæredygtighedsagendaen omkring transport på et strategisk og operationelt niveau. Foruden arbejdet med ESG, får jeg i rollen rig mulighed for at pudse mit franske sprog af gennem Coreslines leverandører.

**Med mig på holdet får I:**

**En dygtig kommunikatør** som formidler komplekse budskaber på en klar og forståelig måde på tværs af målgrupper og som styrker jeres kommunikation både generelt og inden for bæredygtighed i relation til værdikæden.

**Indsigt i ESG** som ruster jer til at tackle bæredygtighedsspørgsmål og overholde internationale standarder. Jeg sikrer, at jeres indsatser er i overensstemmelse med de seneste rapporteringsdirektiver samt lever op til den globale standard for ansvarlig virksomhedsdrift.

**En forandringsagent** der ubesværet stiller sig op foran et publikum og skaber nye relationer. Jeg har både erfaring som forandringsagent i en stor organisations arbejdet med ESG internt, herunder facilitering af workshops og i min nuværende rolle som underviser på UCL.

**En med digitalt mindset**. Jeg underviser i faget *Datadrevet forretningsudvikling og strategi* på UCL og har en stærk forståelse af datastrategi, indsamling og analyse som mit teoretiske grundlag.

**En projektleder** som udvikler og implementerer effektive bæredygtigheds- og indkøbsstrategier.

Jeg håber, min profil vækker jeres nysgerrighed og at I er interesserede i at mødes til en personlig samtale for at drøfte, hvordan jeg kan bidrage til jeres team og vækstrejse.

Med venlig hilsen

Susanne Rosengreen

Vedlagt: CV (2 sider)

Susanne Rosengreen – telefon: 12 34 56 78 – mail: SusanneRos@gmail.com